CELEX: 62017CN0708
Language: ro
Date: 2017-12-19 00:00:00
Title: Cauza C-708/17: Cerere de decizie preliminară introdusă de Rayonen sad Asenovgrad (Bulgaria) la 19 decembrie 2017 – „EVN Bulgaria Toplofikatsia” EAD/Nikolina Stefanova Dimitrova

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/10
            
         Cerere de decizie preliminară introdusă de Rayonen sad Asenovgrad (Bulgaria) la 19 decembrie 2017 – „EVN Bulgaria Toplofikatsia” EAD/Nikolina Stefanova Dimitrova
   (Cauza C-708/17)
   (2018/C 094/13)
   Limba de procedură: bulgara
   
      Instanța de trimitere
   
   Rayonen sad Asenovgrad
   
      Părțile din procedura principală
   
   
      Reclamantă:„EVN Bulgaria Toplofikatsia” EAD
   
      Pârâtă: Nikolina Stefanova Dimitrova
   
      Întrebările preliminare
   
   
               1)
            
            
               Articolul 13 [alineatul] 2 din Directiva 2006/32/CE (1) a Parlamentului European și a Consiliului din 5 aprilie 2006 se opune posibilității ca furnizorii de agent termic să solicite contravaloarea energiei termice consumate și transferate de instalația clădirii aflate în proprietate comună, branșată la rețeaua de termoficare, în mod proporțional cu volumul de aer care poate fi încălzit aferent locuințelor aflate în proprietate personală, în conformitate cu planul clădirii, fără să țină seama de energia termică transferată efectiv în fiecare dintre locuințele aflate în proprietate individuală?
            
         
               2)
            
            
               Articolul 27 din Directiva 2011/83/UE (2) se opune unei dispoziții naționale care prevede obligația consumatorilor proprietari de locuințe din clădiri cărora li se aplică dispozițiile privind clădirilor de locuințe aflate în proprietate comună, de a plăti contravaloarea energiei termice de care nu au beneficiat, dar care a fost furnizată către instalația clădirii branșate la rețeaua de termoficare, în condițiile în care aceștia au încetat să mai utilizeze energia termică, fie prin debranșarea caloriferelor din locuințelor lor, fie ca urmare a unor măsuri tehnice efectuate la cerere de angajați ai furnizorului de agent termic, menite să blocheze transferul de energie termică prin calorifer?
            
         
               3)
            
            
               O asemenea reglementare națională instituie o practică comercială neloială, în sensul Directivei 2005/29/CE (3) a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului?
            
         
      (1)  Directiva 2006/32/CE a Parlamentului European și a Consiliului din 5 aprilie 2006 privind eficiența energetică la utilizatorii finali și serviciile energetice și de abrogare a Directivei 93/76/CEE a Consiliului (JO 2006, L 114, p. 64, Ediţie specială, 12/vol. 2, p. 222).
   
      (2)  Directiva 2011/83/UE a Parlamentului European și a Consiliului din 25 octombrie 2011 privind drepturile consumatorilor, de modificare a Directivei 93/13/CEE a Consiliului și a Directivei 1999/44/CE a Parlamentului European și a Consiliului și de abrogare a Directivei 85/577/CEE a Consiliului și a Directivei 97/7/CE a Parlamentului European și a Consiliului (JO 2011, L 304, p. 64).
   
      (3)  Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului („Directiva privind practicile comerciale neloiale”) (JO 2005, L. 149, p. 22, Ediţie specială, 15/vol. 14, p. 260).